Tammisaaren Linnanmäki

Tammisaaren Linnanmäki on Raaseporissa, Tammisaaren keskustassa sijaitseva linnanraunio.

Sten Eriksson Leijonhufvudin leski Ebba alkoi vuonna 1571 rakentaa linnaa Juhana III:n hänelle ja hänen jälkeläisilleen kaksi vuotta aiemmin myöntämään Raaseporin kreivikuntaan, silloisen Tammisaaren kaupunkialueen pohjoispuolella (nykyään Tammisaaren keskustaa) sijaitsevalle mäelle. Rakennustyötä ei ilmeisesti koskaan saatettu loppuun, ja venäläiset hävittivät linnaa Isonvihan yhteydessä 1715 ottaen siitä puutavaraa omiin tarpeisiinsa. Vuosina 1961–1962 suoritettiin arkeologisia kaivauksia, joiden yhteydessä linnan harmaakivinen perustus kaivettiin esiin. Linnan ääriviivat ovat edelleen selvästi nähtävissä kivijalan perusteella. Kivijalan sisäpuolella on nykyisin lasten leikkipaikka.

Lähteet 

Suomen linnat
Raaseporin historia
Raaseporin nähtävyydet
Tammisaaren rakennukset ja rakennelmat